Die Sewe kern vertrekpunte van Renaissance Gemeente Pretoria
Die Sewe kern vertrekpunte van Renaissance
Die volgende vertrekpunte skep die veilige ruimte waarbinne Renaissance funksioneer. Dit is verseker nie die enigste vertrekpunte nie maar opsommend bied dit ‘n goeie rigtingwyser.
Ons staan in verwondering en eerbied voor ‘n groot en onpeilbare Geheim wat ons die goddelike noem, nie bevatlik in enige mensewoord of formule nie.Ons voorneme is dus om nooit ‘n afgod te maak van enige leerstelling oor of van die goddelike nie. Alhoewel ons bewustelik vanuit die Christelike tradisie – in sy breedste sin – werk, is ons oop en verdraagsaam teenoor alle religieuse tradisies en die menslike gemeenskap van alle tye en kulture.
Ons aanvaar die solidariteit met alle lewende wesens; daarom dra ons ‘n verantwoordelikheid teenoor mekaar, die natuur en ons omgewing – wat soos die kosmos groei en ontwikkel.Ons voorneme is dus om aktief ons medemense te help in tye van nood en rampe, en om vir die minderbevoorregtes, swakkes en weerloses te sorg en op te staan. Hiermee saam om te veg vir die behoud en sorg van ons diere, plante en hulpbronne.
Ons is oortuig van die ewewaardigheid en gelykheid van almal (geslagte, generasies, rasse, ens.) en ook hulle oortuigings. Elkeen het sy eie kundigheid, gawes en persoonlikheid, maar geen een is beter as ‘n ander. Elke mens het die unieke bydrae van elkeen nodig om te oorleef.Ons voorneme is dus om nie eng aan ons huidige s